Otte gange lokale grundlovsmøder | ugeavisen.dk
Blandt årets grundlovstalere i Hedensted Kommune er fra venstre Ole Bjerregaard Thomsen (Aale), Troels Lund Poulsen (Uldum og Juelsminde), Merete Skovgaard (Barrit), Kasper Glyngø (Ølholm), Erik Vinther (Rårup) og Søren Bo Pedersen (Korning). Arkivfoto/Collage.
29 maj 2018 kl. 07:49
Igen i år er musikken er ved spillermandslauget "Fandango", som spiller nordiske spillemandsmusik. Der kan købes kaffe, kage, vand, øl og pølser.
Igen i år inviterer Venstreforeningen i Juelsminde og omegn til grundlovsmøde i parken ved Palsgaard Gods. Mødet begynder 15.30 med velkomst af foreningens formand Ole B. Andersen. Årets hovedtaler er beskæftigelsesminister Troels Lund Poulsen, der med sin nylige tilbagevenden til regeringens økonomiudvalg er med i toppen af Venstre.
Man er velkommen til at tage picnickurven med til mødet. Venstreforeningen vil sælge kaffe og kage.
Der er traditioner, der ikke må forsvinde, og en af dem er grundlovsdag i Aale, hvor Aale-Linnerup Menighedsråd traditionen tro sætter rammerne for en hyggelig dag.
Arrangementet begynder 5. juni kl. 12 med en halv times andagt i kirken. Efterfølgende er der hygge og god stemning i haven ved Sognehuset. Teltet er stillet op, og der vil som sædvanligt blive serveret frikadeller/pølser med kartoffelsalat til rimelige priser. Dertil kan købes øl og vand, og senere er der kaffe og kage.
I Ølholm er grundlovsmødet som vanligt en del af den årlige byfest. Mødet afholdes i Byparken i Ølholm og begynder kl. 14, hvor der vil være mulighed for at købe kaffe/te og kage og en kold fadøl.
Årets taler er borgmester Kasper Glyngø (S). Han går på talerstolen kl. 15, og bagefter vil der være mulighed for at grille en pølse med brød. Tag gerne et tæppe/stol med, lyder opfordringen fra lokalrådet i Ølholm, der står bag grundlovsmødet.
Uldum Højskole er et barn af demokratiet. Startet af en kreds af mennesker, der også var en vigtig del af kampen for folkestyret i 1840'erne. Derfor er det ikke tilfældigt, at Junigrundloven og Uldum Højskole er kommet til verden det samme år - 1849.
Sådan lyder det i optakten til det tilbagevendende grundlovsmøde på Uldum Højskole. Dagen begynder klokken 13.30 med fællessang og optræden ved skolens kor i højskolens musikhus. Kl. 14 rykker arrangementet ud på Højskolens gårdsplads, hvor der er kaffe og kage med forskellige indslag, fællessang og optræden med skolens jazz og blues band. Klokken 14.15 går årets taler på talerstolen, Troels Lund Poulsen (V).
Troels Lund Poulsen stammer fra Lindved og er 42 år. Han har siddet i Folketinget for Venstre siden 2001 og har været Miljø-, Undervisnings-, Skatte- og Erhvervsminister og er nu Beskæftigelsesminister. Efter grundlovstalen udstiller skolens elever nogle af de ting, de har lavet i værkstederne. Det hele slutter klokken 16.
- Vi byder på hyggeligt samvær, politisk snak, taler, en grillpølse, lidt kage, øl, vand og kaffe. Tag børn, børnebørn, bedsteforældre, kollegaer, naboen eller hvem der ellers har lyst til at fejre vores demokratiske rettigheder med til nogle hyggelige timer, lyder det i invitationen.
Egen blev plantet tilbage i 1915 i forbindelse med, at kvinderne fik stemmeret, så et mere oplagt sted til et grundlovsmøde findes nok ikke.